**Grozījumi:**

Nolikums “Grozījumi konkursa „Rīgas līdzfinansējums mazā labiekārtošanas projekta īstenošanai 2025. gadā”/ Apstiprināts Rīgas domes Pilsētvides attīstības un kvalitātes komisijas 14.02.2025. sēdē (protokola Nr. PAKK-25-2-pro 7. punkts)

**Konkursa „****Rīgas līdzfinansējums mazā labiekārtošanas projekta īstenošanai 2025. gadā” nolikums**

1. **Vispārīgie jautājumi**
2. Konkursu „Rīgas līdzfinansējums mazā labiekārtošanas projekta īstenošanai 2025. gadā” (turpmāk – Konkurss) īsteno saskaņā ar Rīgas domes 28.08.2024. saistošajiem noteikumiem Nr. RD-24-294-sn “Par līdzfinansējumu dzīvojamo māju uzturēšanai un modernizēšanai Rīgā” (turpmāk – Saistošie noteikumi).
3. Konkursa nolikumā (turpmāk – Nolikums) lietotie termini atbilst Saistošajos noteikumos lietotiem terminiem, ja Nolikumā nav noteikts citādi.
4. Konkursu organizē Rīgas valstspilsētas pašvaldības (turpmāk – Pašvaldība) Īpašuma departaments (turpmāk – Departaments).

Konkursa ietvaros Departamenta resursu kapacitāte ir pietiekama 3 apstiprināto projektu administrēšanai.

1. Rīgas domes Pilsētvides attīstības un kvalitātes komisija (turpmāk – Komisija) vērtē un pieņem lēmumus par Mazajiem labiekārtošanas projektiem.
2. Apstiprinātā Mazā labiekārtošanas projekta īstenošanas maksimālais periods ir **no** **01.01.2025. līdz** **14.11.2025.**
3. Nolikuma izpratnē Mājoklis ir Rīgas valstspilsētas administratīvajā teritorijā esošā dzīvojamā ēka, kuras galvenais lietošanas veids ir “triju vai vairāku dzīvokļu māja” un:
   1. Mājoklī ir seši vai vairāk dzīvokļi un vienam kopīpašniekam, ja mājoklis nav sadalīts dzīvokļu īpašumos, pieder ne vairāk kā viena ceturtā domājamā daļa no mājokļa vai kurā katram dzīvokļa īpašuma īpašniekam pieder ne vairāk kā viena ceturtā daļa no mājoklī esošajiem dzīvokļu īpašumiem, bet ja mājoklī ir trīs līdz pieci dzīvokļi, katram kopīpašniekam pieder ne vairāk kā viena trešā daļa no mājokļa, ja tas nav sadalīts dzīvokļu īpašumos, vai viens dzīvoklis, ja mājoklis ir sadalīts dzīvokļu īpašumos;
   2. Mājoklī ne mazāk kā 70 % telpu grupu ar lietošanas veidu “triju vai vairāku dzīvokļu mājas dzīvojamo telpu grupa” ir izīrētas nepārtraukti vismaz uz vienu kalendāro gadu;
   3. Mājokļi, kas neatbilst Nolikuma 6.1. un 6.2. apakšpunktā norādītajām pazīmēm.

Mājoklim piesaistītais zemesgabals Nolikuma izpratnē ir uzmērīta, kvadrātmetros izteikta un dabā identificējama zeme (tai skaitā, zemes vienība, zemes vienības daļa, daļa no zemes vienības, daļa no zemes vienības daļā), kuru Mājokļa kopīpašnieki pamatojoties uz dokumentāri pierādāmajām tiesībām (piemēram, īpašuma, valdījuma, lietošanas, nomas), drīkst izmantot netraucētai Mazā labiekārtošanas projekta aktivitāšu īstenošanai, kā arī projekta objekta nepārtrauktai uzturēšanai un atjaunošanai (remontam) vismaz trīs gadu laikā pēc projekta īstenošanas.

1. Projektu Konkursam var iesniegt persona, kurai nav pasludināts maksātnespējas process, netiek īstenots tiesiskās aizsardzības process vai ārpustiesas tiesiskās aizsardzības process, kā arī ir Mājokļa īpašnieks vai Mājokļa dzīvokļu īpašnieku kopības (kopīpašnieku) pilnvarota persona.
2. Papildus Nolikuma 7. punktā noteiktajam, līdzfinansējuma saņēmējs nevar būt jebkura valsts, tajā skaitā pašvaldība, un jebkuras valsts vai pašvaldības kapitālsabiedrība, izņemot gadījumus, kad valsts vai pašvaldības kapitālsabiedrība pilda pārvaldnieka uzdevumus Dzīvojamo māju pārvaldīšanas likumā noteiktajā kārtībā.
3. Projektu novērtēšanā izmanto Nekustamā īpašuma valsts kadastra informācijas sistēmā (turpmāk - NĪVKIS) reģistrētus datus, tai skaitā, datus par Mājokļa galveno lietošanas veidu, dzīvokļu skaitu.
4. Mājokļa īpašniekam vai kopīpašniekam, kas ir fiziskā persona, juridiskā persona vai šādu personu apvienība, kura veic vai gatavojas veikt komercdarbību neatkarīgi no tās īpašuma formas un darbības veida (turpmāk – Komercsabiedrība), tiek piemēroti Saistošajos noteikumos, Eiropas Komisijas 2023. gada 13. decembra Regulā Nr. 2023/2831 “Par Līguma par Eiropas Savienības darbību 107. un 108. panta piemērošanu *de minimis* atbalstam” (turpmāk – Komisijas regula Nr. 2023/2831) un normatīvajos aktos par *de minimis* atbalsta uzskaites un piešķiršanas kārtību paredzētie nosacījumi.

*(14.02.2025. Nolikuma redakcijā)*

1. Projekta iesniegšana Konkursam nerada Pašvaldībai pienākumu piešķirt vai izmaksāt Līdzfinansējumu. Līdzfinansējuma saņēmējs un Mājokļa kopīpašnieki ir atbildīgi par visiem riskiem, kas ir saistīti ar projekta īstenošanu, tostarp finanšu riskiem, tehniskiem riskiem, kā arī tādiem apstākļiem un notikumiem, kurus, saprātīgi rīkojoties, iepriekš bija iespējams paredzēt un kuri bija par šķērsli projekta īstenošanai.
2. Mazos labiekārtošanas projektus Komisija apstiprina Konkursa kārtējā saimnieciskā gada pieejamā budžeta finansējuma ietvaros. Atbilstoši Nolikuma 3. punktā minētai resursu kapacitātei Komisijai ir tiesības samazināt apstiprināmo projektu skaitu līdz 3 projektiem.
3. **Attiecināmās izmaksas un līdzfinansējuma apmērs**
4. Attiecināmās izmaksas ir Mazā labiekārtošanas projekta darbu veikšanas tiešās izmaksas un tehniskās dokumentācijas izstrādes izmaksas.
5. Attiecināmo izmaksu summu norāda Konkursa tāmē (turpmāk – Tāme; sk. Nolikuma 43.9. apakšpunktu), vadoties pēc Departamenta pieļauto darbu apjomu saraksta un projekta sastāvā iesniegtās darbu veikšanas līguma tāmes, kā arī ievērojot Nolikuma 15. un 21. punktā norādīto attiecināmo izmaksu apmēra samazināšanas kārtību.
6. Attiecināmo izmaksu apmēru samazina proporcionāli dzīvokļu īpašumu (telpu grupu) skaitam vai domājamās daļas lielumam, kas pieder:
   1. valstij, pašvaldībai, valsts vai pašvaldības kapitālsabiedrībai;
   2. Komercsabiedrībai, kurai nevar tikt piešķirts *de minimis* atbalsts saskaņā ar Komisijas regulu Nr. 2023/2831;
   3. Komercsabiedrībai, kura neiesniedza *de minimis* atbalsta piešķiršanai nepieciešamo informāciju atbilstoši normatīvajiem aktiem par *de minimis* atbalsta uzskaites un piešķiršanas kārtību.
7. Nolikuma 15.2. un 15.3. apakšpunktā minēto Komercsabiedrību izmaksas var tikt segtas no citiem privātiem līdzekļiem.
8. Izmaksas, kas nav norādītas Nolikuma 13. punktā un tieši neatbilst Nolikuma 30. punktā norādītajām atbalstāmām darbībām, ir neattiecināmās izmaksas.
9. Mazā labiekārtošanas projekta paveikto darbu izmaksas atzīstamas par attiecināmām, ja maksājumi to segšanai (izdevumi) veikti periodā no 01.01.2025. līdz 14.11.2025.
10. Līdzfinansējuma maksimālā intensitāte ir 50 % no apstiprinātā projekta attiecināmo izmaksu kopsummas, bet ne vairāk kā:
    1. 10 000 *euro* Mazā labiekārtošanas projekta atbalstāmo darbību izdevumu kompensācijai;
    2. 3000 *euro* Mazā labiekārtošanas projekta tehniskās dokumentācijas izstrādes izdevumu kompensācijai.
11. Ja Mazais labiekārtošanas projekts ir iesniegts par vairākiem mājokļiem, Nolikuma 19.1. apakšpunktā norādītais līdzfinansējuma apmērs, kas attiecas uz projekta atbalstāmo darbību izdevumiem, ir pieejams par katru mājokli.
12. Attiecināmās izmaksas par Nolikuma 20. punktā minēto projektu aprēķina atbilstoši Saistošo noteikumu 9. punktā norādītajam un ievērojot Saistošo noteikumu 15. punktā noteikto attiecināmo izmaksu samazināšanas kārtību.

**III. Projekta dokumentu noformēšana**

1. Projekta dokumentus - oriģinālus vai to atvasinājumus sagatavo un iesniedz, ievērojot Ministru kabineta 04.09.2018. noteikumus Nr. 558 „Dokumentu izstrādāšanas un noformēšanas kārtība”.
2. Dokumentiem jābūt sagatavotiem latviešu valodā, datorrakstā, jābūt skaidri salasāmiem, bez labojumiem un dzēsumiem, dokumentiem svešvalodās jābūt pievienotam tulkojumam valsts valodā.
3. **Projekta dokumentus jāsašuj vienā numurētajā sējumā, sakārtojot sekojoši**:
   1. projekta titullapa;
   2. projekta satura rādītājs (Nolikuma **pielikums Nr. 1**), kurā ir uzskaitīti visi Mazā labiekārtošanas projekta dokumenti;
   3. aizpildīta un parakstīta Pieteikuma veidlapa **(**Nolikuma **pielikums Nr. 2**);
   4. satura rādītājā norādītajā secībā visi iesniedzamie dokumenti (sk. Nolikuma 43. punktu).
4. **Projekta titullapā norāda šādu informāciju**:
   1. Mājokļa vai tam piesaistītā zemesgabala adrese un kadastra apzīmējums;
   2. informācija par Līdzfinansējuma saņēmēju:
      1. juridiskām personām – nosaukums un reģistrācijas numurs;
      2. fiziskām personām – vārds un uzvārds;
   3. norāde, ka iesniedzamais projekts ir Mazais labiekārtošanas projekts;
   4. pieprasītā Līdzfinansējuma summa – iesniedzot projektu apstiprināšanai;
5. Pašvaldība nesedz izmaksas, kas saistītas ar projekta sagatavošanu un iesniegšanu.
6. **Projektu iesniedz slēgtā aploksnē, uz kuras ir norādīta šāda informācija**:
   1. saņēmējs: Rīgas valstspilsētas pašvaldības Īpašuma departaments; norāde “Rīgas līdzfinansējums mazā labiekārtošanas projekta īstenošanai 2025. gadā”;
   2. norāde, ka iesniedzamais projekts ir Mazais labiekārtošanas projekts;
   3. Mājokļa vai tam piesaistītā zemesgabala adrese un kadastra apzīmējums;
   4. informācija par Līdzfinansējuma saņēmēju, ievērojot Nolikuma 25.2. apakšpunktā noteikto;
   5. Līdzfinansējuma saņēmēja korespondences adrese un aktīvā elektroniskā pasta adrese.
7. Projekta iesniegšanas **gala termiņš** **ir līdz 14.02.2025. plkst. 09:00.**
8. Projektu iesniedz personīgi vai nosūta ar kurjeru uz adresi: Rīgas valstspilsētas pašvaldības Īpašuma departamenta Būvju sakārtošanas pārvalde (turpmāk – BSP), Riharda Vāgnera iela 5, Rīga, LV - 1050. Personīgi un ar kurjeru sūtītos dokumentus iesniedz Departamenta Klientu apkalpošanas centrā (ieeja Departamentā Kalēju ielā 10, Rīgā; darba laiki norādīti tīmekļa vietnē id.riga.lv). Departaments neatbild par kurjerpasta nogādāto sūtījumu nokavējumiem.

Visi ar kurjeru nogādātie sūtījumi, kuri tiks saņemti pēc Nolikuma 28. punktā norādītā laika, vai uz kuru aploksnēm nav norādīta Nolikuma 27. punktā minētā informācija, neatvērti vienas darba dienas laikā tiks nosūtīti pa pastu uz aploksnē norādīto sūtītāja korespondences adresi. Projekti, kuri tiek iesniegti ar nokavēšanos personīgi, netiek pieņemti.

**IV. Mazais labiekārtošanas projekts**

1. Mazo labiekārtošanas projektu ietvaros atbalstāmās darbības ir šādi Mājoklim piesaistītā zemesgabala labiekārtošanas darbi:
   1. atkritumu savākšanas un dalītās atkritumu (piemēram, papīra, metāla, plastmasas, stikla un bioloģisko atkritumu) savākšanas vietu atjaunošana;
   2. degradācijas novēršana (tai skaitā pamesto vai nepilnīgi izmantoto būvju, kuras fiziskā nolietojuma dēļ apdraud cilvēku veselību vai dzīvību, degradē vidi, kā arī nolietoto labiekārtojuma elementu nojaukšana);
   3. ārējo inženiertīklu atjaunošana;
   4. atsevišķu labiekārtojuma elementu (piemēram, soliņi, celiņi, bērnu rotaļu ierīces, sporta aprīkojums, atsevišķas laternas un apgaismes ķermeņi, brīvi stāvošas atkritumu tvertnes, velonovietnes, veļas žāvētāji) izbūve vai atjaunošana;
   5. piebraucamo ceļu, gājēju ietvju vai veloceliņu, kā arī transportlīdzekļu novietņu atjaunošana;
   6. jaunu daudzgadīgo augu klāsta izveidošana vai esošo daudzgadīgo augu pārveidošana.
2. Komisija lemj par Mazajiem labiekārtošanas projektiem līdz **09.05.2025.**
3. Projekts nav pieļaujams un atstājams bez izskatīšanas, ja:

32.1. Līdzfinansējuma saņēmējs neatbilst Nolikuma 7. punktam;

32.2. Projekta sastāvā nav iesniegts Rīgas valstspilsētas pašvaldības Pilsētas attīstības departamenta (turpmāk – PAD) saskaņojums par atsevišķa labiekārtošanas elementa izvietošanu;

32.3. Projekta sastāvā nav iesniegts paskaidrojuma raksts ar Rīgas pilsētas būvvaldes (līdz 31.08.2021.; turpmāk – Būvvalde) vai PAD atzīmi par būvdarbu uzsākšanas nosacījumu izpildi (*ja attiecināms*);

32.4. Projekta sastāvā nav iesniegta Nacionālās kultūras mantojuma pārvaldes (turpmāk – NKMP) atļauja (*ja attiecināms*).

1. Departaments līdz **14.03.2025.** pārbauda iesniegtos dokumentus.

Departaments vai BSP atstāj projektu bez virzības, ja projekta sastāvā:

* 1. nav iesniegts PAD saskaņojums par atsevišķa labiekārtošanas elementa izvietošanu, bet iesniegums saskaņojuma saņemšanai ir iesniegts PAD vismaz 30 dienas pirms projekta iesniegšanas termiņa beigām;
  2. iesniegtajā paskaidrojuma rakstā nav atzīmes par būvdarbu uzsākšanas nosacījumu izpildi, bet pieteikums minētās atzīmes saņemšanai ir iesniegts PAD vismaz 5 darba dienas pirms projekta iesniegšanas termiņa beigām;
  3. nav iesniegta NKMP atļauja vai iesniegtās NKMP atļaujas termiņš neatbilst projekta īstenošanas laika grafikam, bet iesniegums atļaujas saņemšanai vai pagarināšanai ir iesniegts NKMP vismaz 30 dienas pirms projekta iesniegšanas termiņa beigām;
  4. nav iesniegti Nolikuma V. nodaļā norādītie dokumenti, vai tajos ir konstatēti trūkumi.

1. Departaments vai BSP aicina Līdzfinansējuma saņēmēju noteiktajā termiņā novērst konstatētos trūkumus, nosūtot paziņojumu ar elektroniskā pasta starpniecību, neizmantojot drošu elektronisko parakstu, uz adresi, kas ir norādīta projekta pieteikumā.
2. Ja Līdzfinansējuma saņēmējs Departamenta vai BSP noteiktajā termiņā nenovērš projektā konstatētos trūkumus, Komisija atstāj projektu bez izskatīšanas.
3. Mazo labiekārtošanas projektu vērtēšanas kritēriji:

|  |  |  |
| --- | --- | --- |
|  | **Kritērijs** | **Maksimālais punktu skaits** |
| **36.1.** | **Atbalstāmo labiekārtošanas darbu aktualitāte (nozīmīgums):** |  |
|  | atkritumu savākšanas un dalītās atkritumu savākšanas vietu atjaunošana | **8** |
|  | piesaistītā zemesgabala degradācijas novēršana | **8** |
|  | esošo ārējo inženiertīklu atjaunošana | **6** |
|  | atsevišķu labiekārtojuma elementu izbūve vai atjaunošana | **4** |
|  | piebraucamo ceļu, gājēju ietvju vai veloceliņu, kā arī transportlīdzekļu novietņu atjaunošana | **8** |
|  | jaunu daudzgadīgo augu klāsta izveidošana vai esošo daudzgadīgo augu pārveidošana | **4** |
| **36.2.** | **Papildus punkti, ja Mazā labiekārtošanas projekta ietvaros ir paredzēts veikt vairāk kā vienu no Konkursa ietvaros atbalstāmajām darbībām** | **5** |
| **36.3.** | **Papildus punkti, ja projekta ietvaros labiekārtojamā teritorija ir redzama no publiskās ārtelpas** | **3** |
| **36.4.** | **Projektus Konkursam iesniedza par vairākiem mājokļiem** | **2** |
| **36.5.** | **Papildus punkti, ja projekta ietvaros izmantoti pašvaldības tipveida risinājumi** | **2** |

1. Komisija novērtē projektus saskaņā ar Nolikuma 36. punktā noteiktajiem kritērijiem un nosaka punktu skaitu, sarindojot pieļaujamos projektus trīs sarakstos - atsevišķi Nolikuma 6.1., 6.2. un 6.3. apakšpunktā minētie projektu objekti. Projekti tiek sakārtoti dilstošā secībā atbilstoši piešķirtajam punktu skaitam, norādot katram projektam apstiprināmo Līdzfinansējuma summu.
2. Pamatojoties uz Nolikuma 12. punktu, Komisija lemj par apstiprināmo projektu skaita ierobežošanu, nosakot apstiprināmo projektu skaitu. Projektu skaitā vispirms iekļauj projektus no Nolikuma 37. punktā minētā saraksta, kurā novērtēti Nolikuma 6.1. apakšpunktā minētie projektu objekti. Ja ar minētiem projektiem nav sasniegts Nolikuma 3. punktā noteiktais projektu skaits, tā atlikuma ietvaros iekļauj vienādu skaitu projektu no Nolikuma 37. punktā minētiem sarakstiem, kuros novērtēti Nolikuma 6.2. un 6.3. apakšpunktā minētie projektu objekti.
3. Projektus, kas pārsniedz Nolikuma 3. punktā norādīto apstiprināmo projektu skaitli vai kuriem nav pieejami naudas līdzekļi, Komisija noraida.
4. Komisija apstiprina projektu bez nosacījumiem, ja attiecināmo izmaksu aprēķinā vai pieprasītās Līdzfinansējuma summas aprēķinā nav aritmētisko kļūdu.
5. Komisija apstiprina projektu ar nosacījumiem, ja:
   1. attiecināmo izmaksu aprēķinā vai pieprasītā Līdzfinansējuma summas aprēķinā ir aritmētiskās kļūdas;
   2. projekta Tāmē ir konstatētas neattiecināmās izmaksas.
6. Līdzfinansējums tiek izlietots un izmaksāts saskaņā ar Līgumu. Līguma paraugs par apstiprināta Mazā labiekārtošanas projekta īstenošanu ir pievienots Nolikumam kā **pielikums Nr. 3**.

**V. Mazā labiekārtošanas projekta saturs**

1. **Mazo labiekārtošanas projektu veido šādi dokumenti:**
   1. aizpildīta un parakstīta Pieteikuma veidlapa (Nolikuma **pielikums Nr. 2**);
   2. dokumenti, kas apliecina līdzfinansējuma saņēmēja tiesības pārstāvēt projekta objekta īpašnieku (kopīpašniekus), ja:
      1. projekta objekta īpašnieks (kopīpašnieki) ir fiziskās personas, tad pārstāvību noformē ar notariāli apliecinātu pilnvaru;
      2. projekta objekta īpašnieks (kopīpašnieki) ir juridiskās personas, tad pārstāvību noformē ar rakstveida pilnvaru (bez notariāla apliecinājuma);
      3. ja projekta objekts ir dzīvokļu īpašumos sadalītais kopīpašums, tad pārstāvību pamato:
         1. ar dzīvokļu īpašnieku kopības lēmumu, kas pieņemts atbilstoši Dzīvokļa īpašuma likuma prasībām;
         2. ar sākotnējo dzīvokļu īpašnieku kopsapulces/balsojuma protokolu (turpmāk – Protokols) un atkārtoti organizētās kopsapulces/aptaujas lēmumu (turpmāk – Atkārtotais lēmums), ja sākotnējā dzīvokļu īpašnieku kopsapulce/aptauja nav bijusi lemttiesīga dzīvokļu īpašnieku kvoruma trūkuma dēļ un tā tiek organizēta atkārtoti.

Atkārtotam lēmumam jāatbilst Dzīvokļa īpašuma likuma 19.1 vai 20.2 panta prasībām, tajā skaitā:

* + - * 1. atkārtotai kopsapulcei/aptaujai jābūt sasauktai vai noorganizētai ne vēlāk kā viena mēneša laikā pēc sākotnējās kopsapulces/aptaujas;
        2. atkārtotajā kopsapulcē/aptaujā pieņemtam lēmumam jābūt iekļautam sākotnējās kopsapulces/aptaujas darba kārtībā/izlemjamo jautājumu sarakstā;
        3. atkārtotās kopsapulces/aptaujas dalībnieku reģistrācijas sarakstā reģistrētie dzīvokļu īpašnieki pārstāvēja vairāk nekā vienu trešdaļu no visiem dzīvokļu īpašumiem, un "par" nobalsojuši vairāk nekā puse no atkārtotajā kopsapulcē/aptaujā pārstāvēto dzīvokļu īpašumu īpašniekiem;
        4. atkārtotais lēmums nav spēkā un projektu atstāj bez izskatīšanas, ja atkārtotais lēmums ir pieņemts pēc 13.01.2025.

Ja nekustamā īpašuma sastāvā bez projekta objekta ir reģistrētas citas būves, tad parastais vairākums (atkārtotas kopsapulces/aptaujas gadījumā – mazākuma daļas balsojums) ir pietiekošs, ja to nodrošina to dzīvokļu īpašumu īpašnieki, kuru atsevišķais īpašums ietilpst Konkursam pieteiktajā projekta objektā.

No dzīvokļu īpašnieku kopības lēmumiem nepārprotami jāsecina, par ko nobalsoja dzīvokļu īpašumu īpašnieki (Dzīvokļu īpašnieku kopības lēmumiem jāsatur lemjošā daļa). Dzīvokļu īpašnieku kopības lēmumiem jāpievieno pilnvaru apliecinātās kopijas, ja dzīvokļa īpašuma īpašnieka vietā balsoja cita persona. Dzīvokļu īpašnieku kopības lēmuma lemjošās daļas piemērs ir norādīts Nolikuma **pielikumā Nr. 4**.Atkārtoti organizētās kopsapulces/aptaujas lēmumapiemērs ir norādīts Nolikuma **pielikumā Nr. 5**;

* + 1. ja projekta objekts ir dzīvokļu īpašumos nesadalītais kopīpašums un zemesgrāmatu nodalījumā katram kopīpašniekam nav norādītas lietošanā esošās būves (būvju telpu grupas) vai nav reģistrēts ieraksts par lietošanas kārtības līgumu, tad pārstāvību var noformēt privātā kārtā noslēdzot sabiedrības līgumu. Sabiedrības līgumu jāparaksta visiem kopīpašniekiem, ja zemesgrāmatu nodalījumā katram kopīpašniekam ir norādītas lietošanā nodotas būves (būvju telpu grupas) vai ir reģistrēts ieraksts par lietošanas kārtības līgumu, sabiedrības līgumu var parakstīt tikai tie kopīpašnieki, kuru lietošanā ir projekta objekts (visas telpu grupas projekta objektā). Zemesgrāmatas nodalījumā (zemesgrāmatā reģistrētā lietošanas kārtības līgumā) norādīto būvju (telpu grupu) numuriem vai kadastra apzīmējumiem jāatbilst projekta objekta aktuālajā būves kadastrālās uzmērīšanas lietas eksplikācijā norādītajiem būves (telpu grupu) numuriem vai kadastra apzīmējumiem. Sabiedrības līgumam jāpievieno pilnvaru apliecinātās kopijas, ja kopīpašnieka vietā sabiedrības līgumu parakstīja cita persona, kā arī šā apakšpunkta prasībām atbilstoša lietošanas kārtības līguma, par kuru ir izdarīts ieraksts zemesgrāmatu nodalījumā, atvasinājumu, ja sabiedrības līgumu parakstīja tikai tie kopīpašnieki, kuru lietošanā ir projekta objekts (visas telpu grupas projekta objektā). Sabiedrības līguma piemērs ir norādīts Nolikuma **pielikumā Nr. 6**.

Visos gadījumos no pārstāvību pamatojoša dokumenta nepārprotami jāsecina, ka pilnvarnieks ir tiesīgs nodrošināt projekta īstenošanu, būt par personu, kura no sava norēķina konta norēķinās ar būvkomersantu, pārstāvēs pilnvarojuma devējus Konkursā ar visām procesuālajām tiesībām, parakstīs līdzfinansējuma līgumu un vienošanās pie tā, kā arī saņems savā norēķinu kontā līdzfinansējuma maksājumu.

Tostarp no pārstāvību pamatojošā dokumenta nepārprotami jāsecina, ka pilnvarnieks ir tiesīgs iegūt un izmantot nepieciešamos datus, lai identificētu Mājokļa kopīpašniekus, kuri ir Komercsabiedrības.

43.3. Vienošanos par piesaistītā zemesgabala vai vairāku zemesgabalu (ja tie savstarpēji robežojas) kopīgu labiekārtošanu, kā arī par labiekārtojuma kopīgu uzturēšanu un saglabāšanu, ja divu vai vairāku Mājokļu dzīvokļu īpašnieku kopības (kopīpašnieki) vienojušās par kopīgu labiekārtošanu;

43.4. ja labiekārtošanas darbus plānots veikt uz zemesgabala, kurš ir Mājokļa īpašnieka (kopīpašnieku) lietošanā, tad:

43.4.1. līgums, kas apliecina Mājokļa īpašnieka (kopīpašnieku) tiesības lietot piesaistīto zemesgabalu un veikt labiekārtošanas darbus, kā arī attiecīgā zemesgabala robežu plānu,

43.4.2. citos gadījumos – vienošanos vai citu dokumentu, no kura izrietētu nepārprotama zemesgabala īpašnieka piekrišana projekta ietvaros plānotajiem labiekārtošanas darbiem, kā arī attiecīgā zemesgabala robežu plānu (*ja attiecināms*).

43.5. Ja projekts iesniegts par Nolikuma 6.2. apakšpunktā minēto objektu – katrs spēkā esošais dzīvojamās telpas īres līgums, kas noslēgts nepārtraukti vismaz uz vienu kalendāro gadu, un no kura nepārprotami jāsecina NĪVKIS datiem atbilstošs lietošanā nododamās dzīvojamās telpu grupas adrese, kadastra apzīmējums un īres līguma termiņš.

43.6. Projekta ietvaros paredzēto darbu saskaņošanu apliecinoši dokumenti:

43.6.1. PAD saskaņojums par atsevišķu labiekārtošanas elementu izbūvi;

43.6.2. PAD saskaņojums par atkritumu savākšanas un dalītās atkritumu savākšanas vietu atjaunošanu;

43.6.3. Mājoklim piesaistītā zemesgabala degradācijas novēršanai – paziņojums par būvniecību, kas iesniegts būvniecības informācijas sistēmā (*ja attiecināms*);

43.6.4. Mājoklim nepieciešamo un piesaistītajā zemesgabalā esošo ārējo inženiertīklu atjaunošanai – paskaidrojuma raksts ar PAD atzīmi par būvdarbu uzsākšanas nosacījumu izpildi (*ja attiecināms*);

43.6.5. piebraucamo ceļu, gājēju ietvju, veloceliņu, kā arī transportlīdzekļu novietņu atjaunošana piesaistītā zemesgabala robežās - paskaidrojuma raksts ar PAD atzīmi par būvdarbu uzsākšanas nosacījumu izpildi (*ja attiecināms*);

43.7. projekta īstenošanai nepieciešamā tehniskā dokumentācija:

43.7.1. atsevišķu labiekārtošanas elementu izbūvei:

43.7.1.1. skaidrojošais apraksts par paredzēto labiekārtojumu;

43.7.1.2. labiekārtošanas elementa vizuālais risinājums (piemēram, rasējums vai skice);

43.7.1.3. labiekārtošanas elementa tehniskā specifikācija (izmēri, krāsa, materiāls), kuras izstrādei var izmantot PAD izstrādātās rekomendācijas par labiekārtojuma elementu tehniskām specifikācijām (Nolikuma **pielikums Nr. 7**);

43.7.1.4. ģeotelpiskās informācijas plāns, kurā norādīts labiekārtojuma elementa plānotais novietojums zemesgabalā.

43.7.2. atkritumu savākšanas un dalītās atkritumu savākšanas vietu atjaunošanai:

43.7.2.1. tehniskie risinājumi – skaidrojošais apraksts par plānotajiem darbiem un rasējumi vai grafiskie dokumenti;

43.7.2.2. topogrāfiskais plāns vai tam pielīdzināms dokuments, kurā norādīts objekta novietojums zemesgabalā.

43.7.3. Mājoklim piesaistītā zemesgabala degradācijas novēršanai:

43.7.3.1. skaidrojošais apraksts par plānotajiem darbiem;

43.7.3.2. situācijas plāns, kurā norādīts nojaucamā vai atjaunojamā objekta novietojums zemesgabalā.

43.7.4. Mājoklim nepieciešamo un piesaistītajā zemesgabalā esošo ārējo inženiertīklu atjaunošanai:

43.7.4.1. darbu organizēšanas projekts vai skaidrojošais apraksts par plānotajiem darbiem;

43.7.4.2. topogrāfiskais plāns vai tam pielīdzināms dokuments, kurā redzams inženiertīklu novietojums zemesgabalā.

43.7.5. Piebraucamo ceļu, gājēju ietvju, veloceliņu, kā arī transportlīdzekļu novietņu atjaunošanai - tehniskā dokumentācija iesniedzama atbilstoši Ministru kabineta 09.05.2017. noteikumiem Nr. 253 “Atsevišķu inženierbūvju būvnoteikumi”.

43.8. No darbu veicēja un līdzfinansējuma saņēmēja puses parakstīts plānotais projekta īstenošanas grafiks, kas ir noformēts saskaņā ar Nolikuma **pielikumu Nr. 8**, pielietojot tīmekļa vietnē www.atjauno.riga.lv pieejamo elektronisko formu. Projekta īstenošanas laika grafikā norādītajām projekta ieviešanas aktivitātēm darbu veikšanas ietvaros jāsakrīt ar Tāmē norādītiem darbiem, kā arī 43.10. apakšpunktā norādītā būvdarbu līgumā noteiktajām aktivitātēm un būvdarbu izpildes termiņiem. Projekta īstenošanas laika grafikā norādītajām projekta īstenošanas aktivitātēm jābūt paredzētām Nolikuma 5. un 18. punktā noteiktā atbalstāmo darbību un attiecināmo izmaksu veikšanas perioda ietvaros;

43.9. Tāme, kurā ir norādītas visas 43.10. apakšpunktā minētā būvdarbu līgumā paredzētās būvniecības izmaksas projekta ietvaros veicamajiem labiekārtošanas darbiem. Tāmi sagatavo atbilstoši paraugam (Nolikuma **pielikums Nr. 9**), pielietojot tīmekļa vietnē www.atjauno.riga.lv pieejamo Tāmes elektronisko formu. Tāmi jāsniedz elektroniska dokumenta formā, saglabājot aprēķina formulas. Tāmi sagatavo sertificēts būvinženieris un saskaņo būvkomersants, ar kuru ir noslēgts 43.10. apakšpunktā norādītais būvdarbu līgums. Citos gadījumos (kas nav būvdarbi) tāmi sagatavo labiekārtošanas darbu veicējs, pielietojot tīmekļa vietnē www.atjauno.riga.lv pieejamo Lokālās tāmes elektronisko formu (Nolikuma **pielikums Nr. 10**). Tāmei jābūt parakstītai no darbu veicēja un līdzfinansējuma saņēmēja puses. Lokālo tāmi jāiesniedz elektroniska dokumenta formā, saglabājot aprēķina formulas. Ja līdzfinansējuma saņēmējs paredzējis projektā norādītos darbus pilnībā vai daļēji veikt, pielietojot savus materiālus vai personālu, tad tāmē jānorāda atsevišķi pašu spēkiem veikto darbu izmaksas;

43.10. ja projekta ietvaros ir paredzēti būvdarbi – būvdarbu līgums ar pielikumiem, tajā skaitā, tāmi un grafiku, no kuriem ir iespējams iegūt nepārprotamu informāciju par būvdarbu izpildes termiņiem, būvdarbu apjomiem un summām. Būvdarbu līguma tāmes veicamo darbu nosaukumiem, apjomiem un summām jāsatur Nolikuma 43.9. apakšpunktā minētās Tāmes veicamo darbu nosaukumus, apjomus un summas. Citos gadījumos – līgums ar labiekārtošanas darbu veicēju, ar pielikumā pievienotu tehnisko specifikāciju;

43.11. ja projekta ietvaros paredzēta pagalma ieseguma materiāla nomaiņa vai labiekārtošanas elementu uzstādīšana un piesaistītais zemesgabals atrodas Rīgas vēsturiskā centra aizsardzības zonā (08.03.2004. Ministru kabineta noteikumu Nr. 127 “Rīgas vēsturiskā centra saglabāšanas un aizsardzības noteikumi” 9.6. apakšpunkts) - NKMP izsniegtā darbu veikšanas atļauja. NKMP atļaujai jābūt spēkā vismaz līdz projekta noslēdzošai aktivitātei atbilstoši 43.8. apakšpunktā norādītajam projekta īstenošanas laika grafikam;

43.12. ja Mājokļa īpašnieks ir Komercsabiedrība – *de minimis* atbalsta uzskaites sistēmā (turpmāk - Sistēma) sagatavotās un apstiprinātās veidlapas (Ministru kabineta 21.11.2018. noteikumu Nr. 715 “*De minimis* atbalsta uzskaites un piešķiršanas kārtība” 20. un 21. punkts) izdruku vai norādīt Sistēmā izveidotās un apstiprinātās veidlapas identifikācijas numuru;

*(14.02.2025. Nolikuma redakcijā)*

43.13. ja kāds no Mājokļa kopīpašniekiem ir Komercsabiedrība – apliecinājums par *de minimis* atbalsta saņemšanu ar tam pielikumā pievienotu Sistēmā sagatavotās un apstiprinātās veidlapas (Ministru kabineta 21.11.2018. noteikumu Nr. 715 “*De minimis* atbalsta uzskaites un piešķiršanas kārtība” 20. un 21. punkts) izdruku vai norādītu Sistēmā izveidotās un apstiprinātās veidlapas identifikācijas numuru. Apliecinājums ir norādīts Nolikuma **pielikumā Nr. 12**;

43.14. tehniskās dokumentācijas izstrādes izdevumus apliecinošie dokumenti:

43.14.1. tehniskās dokumentācijas izstrādes līgums (*ja attiecināms*);

43.14.2. tehniskās dokumentācijas izstrādātāja piestādītos rēķinus par pilnu Tāmē noteikto darbu izpildi (turpmāk – Rēķini);

43.14.3. maksājumu apliecinošos dokumentus (bankas apliecināts veiktā maksājuma uzdevums vai elektroniski parakstīts maksājuma uzdevums, kurš ir iesniegts uz elektronisko datu nesēja atbilstoši Departamenta norādījumiem), kuros:

43.14.3.1. kā maksājuma saņēmējs ir norādīts tehniskās dokumentācijas izstrādātājs;

43.14.3.2. maksājuma mērķī ir norāde uz Rēķiniem.

43.15. Projekta objekta vai plānotās darbu veikšanas vietas fotofiksācijas.

**VI. Noteikumi *de minimis* atbalsta piešķiršanai**

1. Mājokļa īpašniekiem – Komercsabiedrībām - Komisija piešķir finansējumu kā *de minimis* atbalstu, ievērojot Komisijas regulas Nr. 2023/2831 nosacījumus.
2. Ja projektu īsteno īpašumā, kurā kāds no kopīpašniekiem ir Komercsabiedrība, tad neatkarīgi no īpašuma izmantošanas komercdarbībā, līdzfinansējumu proporcionāli tā īpašumtiesību daļai piešķir saskaņā ar Komisijas regulu Nr. 2023/2831.
3. Komisija veic Komercsabiedrības izvērtēšanu atbilstoši Komisijas regulas Nr. 2023/2831 nosacījumiem uz atbalsta piešķiršanas brīdi.

*(14.02.2025. Nolikuma redakcijā)*

1. Komisija pārliecinās par Nolikuma 7. punktā minēto personu sniegtās informācijas patiesumu vismaz publiskajās informācijas sistēmās. Ja sniegtā informācija ir nepilnīga, Komisija lūdz precizēt Komercsabiedrības veidlapā sniegto informāciju un Nolikuma 33. punkta projektu vērtēšanas procesa ietvaros noteiktajā termiņā iesniegt precizētu Komercsabiedrības veidlapu.

*(14.02.2025. Nolikuma redakcijā)*

1. *De minimis* atbalstu uzskata par piešķirtu ar dienu, kad Komisija pieņēmusi lēmumu par projekta apstiprināšanu.
2. Piešķirot *de minimis* atbalstu, Komisija pārbauda, vai plānotais *de minimis* atbalsts kopā ar iepriekšējos trīs gados, skaitot no atbalsta piešķiršanas dienas, piešķirto *de minimis* atbalstu viena vienota uzņēmuma līmenī nepārsniedz Komisijas regulas Nr. 2023/2831 3. panta 2. punktā noteikto maksimālo *de minimis* atbalsta apmēru. Viens vienots uzņēmums ir uzņēmums, kas atbilst Komisijas regulas Nr.2023/2831 2. panta 2. punktā noteiktajam.
3. *De minimis* atbalstu saskaņā ar Komisijas regulu Nr. 2023/2831 piešķir, ievērojot Komisijas regulas Nr. 2023/2831 1. panta 1. punktā minētos nozaru un darbību ierobežojumus. Ja Komercsabiedrība vienlaikus darbojas vienā vai vairākās Komisijas regulas Nr. 2023/2831 1. panta 1. punkta a), b), c) un d) apakšpunktā minētajās nozarēs, atbalstu drīkst piešķirt tikai tad, ja Komercsabiedrība nodrošina šo nozaru darbību vai uzskaites nodalīšanu, lai saskaņā ar Komisijas regulas Nr. 2023/2831 1. panta 2. punktu darbības izslēgtajās nozarēs negūst labumu no *de minimis* atbalsta, ko piešķir Konkursa ietvaros.

*(14.02.2025. Nolikuma redakcijā)*

1. Konkursa ietvaros piešķirto *de minimis* atbalstu drīkst kumulēt ar citu *de minimis* atbalstu, tai skaitā attiecībā uz vienām un tām pašām attiecināmajām izmaksām, līdz Komisijas regulas Nr. 2023/2831 3. panta 2. punktā noteiktajam attiecīgajam robežlielumam, kā arī drīkst kumulēt ar citu komercdarbības atbalstu, tai skaitā attiecībā uz vienām un tām pašām attiecināmajām izmaksām, ja netiek pārsniegta attiecīgā maksimālā atbalsta intensitāte vai atbalsta summa, kāda noteikta komercdarbības atbalsta programmā, ad-hoc lēmumā vai Eiropas Komisijas lēmumā. *De minimis* atbalstu ar citu *de minimis* atbalstu par vienām un tām pašām izmaksām var apvienot, ja pēc atbalstu apvienošanas atbalsta vienībai vai izmaksu pozīcijai attiecīgā maksimālā atbalsta intensitāte nepārsniedz 100 %.
2. Ja par vienām un tām pašām projekta attiecināmajām izmaksām tiek piešķirts atbalsts vairāku komercdarbības atbalsta programmu ietvaros, Komercsabiedrība iesniedz informāciju par plānoto un piešķirto atbalstu, tai skaitā par tām pašām attiecināmajām izmaksām, norādot atbalsta piešķiršanas datumu (tai skaitā plānoto atbalsta piešķiršanas datumu), atbalsta intensitāti, atbalsta sniedzēju, atbalsta pasākumu vai investīciju un plānoto vai piešķirto atbalsta summu.

*(14.02.2025. Nolikuma redakcijā)*

1. *De minimis* atbalsta piešķiršana un uzskaite tiek veikta saskaņā ar normatīvajiem aktiem par *de minimis* atbalsta uzskaites un piešķiršanas kārtību.
2. Ja tiek pārkāpti Komisijas regulas Nr. 2023/2831 nosacījumi, *de minimis* atbalsta saņēmējam ir pienākums atmaksāt Departamentam Konkursa ietvaros saņemto nelikumīgo *de minimis* atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem.
3. *De minimis* atbalstu piešķir līdz 30.06.2031.
4. Departaments uzglabā visus ar *de minimis* atbalsta piešķiršanu saistītos datus 10 (desmit) gadus, sākot no dienas, kurā saskaņā ar šo Nolikumu piešķirts pēdējais *de minimis* atbalsts, savukārt *de minimis* atbalsta saņēmējs uzglabā visus ar *de minimis* atbalsta piešķiršanu saistītos datus 10 (desmit) gadus no *de minimis* atbalsta piešķiršanas dienas.

*(14.02.2025. Nolikuma redakcijā)*

|  |  |  |
| --- | --- | --- |
| Komisijas priekšsēdētājs |  | V. Ozoliņš |